Neuvoston asetus (EHTY, EY, Euratom) N:o 2730/94, annettu 31 päivänä lokakuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta



Virallinen lehti nro L 293 , 12/11/1994 s. 0007 - 0008

Suomenk. erityispainos Alue 1 Nide 3 s. 0190

Ruotsink. erityispainos Alue 1 Nide 3 s. 0190



NEUVOSTON ASETUS (EHTY, EY, EURATOM) N:o 2730/94, annettu 31 päivänä lokakuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan yhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon tilintarkastustuomioistuimen lausunnon (), sekä katsoo, että Euroopan parlamentin, neuvoston ja komission 4 päivänä maaliskuuta 1975 antamassa yhteisessä julistuksessa määrätty neuvottelu () on käyty neuvottelukomiteassa, Edinburgin Eurooppa-neuvoston päätelmien mukaisesti toimielimet ovat sopineet talousarviota koskevasta kurinalaisuudesta 31 päivänä lokakuuta 1994 tehdyn neuvoston päätöksen 94/729/EY () ja 29 päivänä lokakuuta 1993 tehdyn toimielinten välisen sopimuksen () perusteella, että Euroopan yhteisöjen yleiseen talousarvioon otetaan yhteisön kolmansien maiden hyväksi myöntämiä lainanantotoimia ja lainatakuita koskeva varaus ja hätäapua koskeva varaus, ja tämän vuoksi varainhoitoasetusta () olisi muutettava, ON ANTANUT TÄMÄN ASETUKSEN: 1 artikla Muutetaan varainhoitoasetus seuraavasti: 1) Lisätään 19 artiklaan kohta seuraavasti: "7. "Kehitysmaita ja muita kolmansia maita" koskevassa alaluokassa on kaksi jäljempänä lueteltua varausta, joiden talousarvioon ottamisen, käyttöönoton ja rahoituksen edellytykset määritetään talousarvion kurinalaisuudesta 31 päivänä lokakuuta 1994 tehdyllä neuvoston päätöksellä 94/729/EY(*) ja asetuksella (ETY, Euratom) N:o 1552/89: a) kolmansien maiden hyväksi annettavaa hätäapua koskeva varaus, b) yhteisön kolmansien maiden hyväksi ja kolmansiin maihin myöntämiä lainanantotoimia ja lainatakuita koskeva varaus. (*) EYVL N:o L 293, 12.11.1994, s. 14"2) Lisätään 20 artiklaan kohta seuraavasti: "6. Ne tulo- ja menopuolien budjettikohdat, jotka tarvitaan yhteisön kolmansien maiden hyväksi ja kolmansiin maihin myöntämiä lainanantotoimia ja lainatakuita koskevan varauksen täytäntöön panemiseksi sekä asetuksella (EY, Euratom) N:o 2728/94 perustetun takuurahaston täytäntöön panemiseksi."3) Lisätään 26 artiklaan kohta seuraavasti: "11. Siirroista, jotka on tarkoitettu tekemään mahdolliseksi käyttää yhteisön kolmansien maiden hyväksi ja kolmansiin maihin myöntämiä lainanantotoimia ja lainatakuita koskevaa varausta ja hätäapua koskevaa varausta, päättää budjettivallan käyttäjä 5 kohdan a ja b alakohdan mukaisesti." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 31 päivänä lokakuuta 1994. Neuvoston puolesta Puheenjohtaja K. KINKEL () EYVL N:o C 68, 11.3.1993, s. 12 () EYVL N:o C 329, 6.12.1993, s. 115 () EYVL N:o C 170, 21.6.1993, s. 29 () EYVL N:o C 68, 22.4.1975, s. 1 () EYVL N:o L 293, 12.11.1994, s. 14 () EYVL N:o C 331, 7.12.1993, s. 1 () EYVL N:o L 356, 31.12.1977, s. 1. Asetus sellaisena kuin se on viimeksi muutettuna asetuksella (EHTY, EY, Euratom) N:o 1923/94 (EYVL N:o L 198, 30.7.1994, s. 4).